অ্যা লং ওয়ে ফ্রম শিকাগো

***"অ্যা লং ওয়ে ফ্রম শিকাগো*** " হল রিচার্ড পেকের লেখা একটি "ছোটোগল্পের উপন্যাস" (বা ছোটগল্পের চক্র ) যা ১ সেপ্টেম্বর, ১৯৯৮ সালে ডায়াল প্রেস দ্বারা প্রকাশিত হয়েছিল।

## বিষয়বস্তু
“শটগান চিথামস লাস্ট নাইট আবাভ গ্রাউন্ড”-(১৯২৯)(প্রথম প্রকাশ: টুয়েলভ শটস: স্টোরিজ অফ গুন্স,১৯৯৭)।
প্রথম গ্রীষ্মে বাচ্চারা যখন তাদের দিদার বাড়িতে যায়, তখন সদ্য মারা যাওয়া কুখ্যাত ব্যক্তি শটগান চিথাম সম্পর্কে তথ্য নিতে এক সংবাদকর্মী আসে। দিদা শটগানের নামে ঘর খোলার আয়োজন করেন এবং সংবাদকর্মীর কাছে মিথ্যা বলে তাকে যুদ্ধের নায়ক হিসেবে বর্ণনা করেন। এই সময়ে দিদার শত্রু এফি উইলকক্সও আসে। হঠাৎ কফিন নড়তে শুরু করলে দিদা নিজের শটগান দিয়ে কফিনে গুলি করেন। মিসেস উইলকক্স ও সংবাদকর্মী ভয়ে দৌড়ে পালায়। পরে জানা যায়,খামারবাড়িতে থাকা বিড়ালটি কফিনের ওপর ঝুলে থাকা পর্দা নড়িয়েছিল।

“দ্য মাউস ইন দ্য মিল্ক” (১৯৩০)
পরের গ্রীষ্মে কাওগিল পরিবারের ছেলেরা দিদার ডাকবাক্স কিংবা এফি উইলকক্সের পায়খানা উড়িয়ে দিয়ে গোটা শহরকে বিরক্ত করছে। দিদা এক ছেলেকে জানান যে সেদিন তিনি দুধ নিতে বাড়িতে থাকবেন না, তিনি জানতেন, ছেলেরা সুযোগ পেলে চুরি করতে আসবে। রাতে দিদা আলো নিভিয়ে অপেক্ষা করেন। তারা এলে দিদা তাদের ধরে ফেলেন এবং জোয়িকে বলেন তাদের বাবা–মাকে ডেকে আনতে। দিদা মিস্টার কাওগিলকে সতর্ক করেন যে ছেলেরা যদি না থামে, তিনি সবাইকে বলবেন যে দুধে ইঁদুর পেয়েছেন, এতে কাওগিলের ব্যবসা শেষ হয়ে যাবে।

“আ ওয়ান ওম্যান ক্রাইম ওয়েভ” (১৯৩১)
দিদা বেআইনি মাছ ধরার ফাঁদ ব্যবহার করে হ্রদ থেকে ক্যাটফিশ ধরেন এবং চুরি করা শেরিফের নৌকা দিয়ে বাসস্থানহীন মানুষদের খাওয়ান। মাছ ধরার সময় শেরিফের ডেপুটিদের দেখলেও ডেপুটিরা এতটাই মাতাল যে পরিস্থিতি বুঝতে পারে না।

“দ্য ডে অফ জাজমেন্ট” (১৯৩২)
শহরের মেলার পাই প্রতিযোগিতায় দিদার গুজবেরি পাইয়ের মুখোমুখি হয় রুপার্ট পেনিপ্যাকারের পাই। পুরস্কার—শহরের সম্মান ও দ্বিপাখা উড়োজাহাজে উড়ার সুযোগ। শেষ মুহূর্তে দিদা পাইগুলোর নামফলক বদলে দেন। রুপার্ট জিতে যায় দিদার পাই দিয়ে, তবু দিদা কোনওভাবে জোয়ির জন্য উড়োজাহাজে চড়ার ব্যবস্থা করে দেন।

“দ্য ফ্যান্টম ব্রেকম্যান” (১৯৩৩)
মেরি অ্যালিস তখন নৃত্যশিল্পী ও চলচ্চিত্র অভিনেত্রী শার্লি টেম্পলকে আদর্শ মনে করে। স্থানীয় প্রেমিক–প্রেমিকাদের বেমানান পরিবারগুলো দিদার বাড়িতে জড়ো হয়। দিদা এক পুরোনো ভূতের গল্প কাজে লাগান। রাতে ভ্যান্ডালিয়া ইউব্যাঙ্কস ও জুনিয়র স্টাবস দিদা ও “অদৃশ্য ব্রেকম্যান” (জোয়ি)-এর সহায়তায় একসঙ্গে পালিয়ে যায়।

“থিংস উইথ উইংস” (১৯৩৪)
জোয়ি নতুন গাড়ি টেরাপ্লেন আট–এর প্রায় প্রেমে পড়েছে। এদিকে দিদা, আব্রাহাম লিংকনকে ঘিরে রটনার গুজব ছড়িয়ে ব্যাঙ্কার মিস্টার ভাইডেনবাখকে বাধ্য করেন এফি উইলকক্সকে ফোরক্লোজ করা বাড়িটি ফিরিয়ে দিতে।

“সেন্টেনিয়াল সামার” (১৯৩৫)
শহরে শত বছরে একবার শতবর্ষ উৎসব উদ্‌যাপিত হয়। দিদা ও মিসেস ভাইডেনবাখের মুখোমুখি হন—কার পরিবারের প্রতিভা বেশি এবং জেলায় জীবিত সবচেয়ে বয়স্ক যুদ্ধসেনা কার।

“দ্য ট্রুপ ট্রেন” (১৯৪২)
উড়োজাহাজের প্রতি ভালোবাসা থেকে জোয়ি সেনাবাহিনীর বিমান বাহিনীতে যোগ দেয়। সে, তার দিদাকে টেলিগ্রাম পাঠায় যে ট্রেন তার শহরের মধ্যে দিয়ে যাবে। ট্রেন আসার সময় জোয়ি দেখে দিদার বাড়ি আলোয় ঝলমল করছে, আর দিদা প্রতিটি বগির দিকে হাত নাড়ছেন—এই আশায় যে জোয়ি তাকে দেখবে। জোয়ি হাত নাড়ে এবং দ্বিতীয় মহাযুদ্ধে লড়তে চলে যায়।

## অভ্যর্থনা

১৯৯৯ সালে এটি নিউবেরি সম্মানে ভূষিত হয়। পেক নির্মিত এই বইয়ের সিক্যুয়েল, *আ ইয়ার ডাউন ইয়োন্ডার*, ২০০১ সালে শিশুসাহিত্যের জন্য নিউবেরি পদক জিতেছে। কমন সেন্স মিডিয়ার ম্যাট বারম্যান *"আ লং ওয়ে ফ্রম শিকাগো" বইটিকে* পাঁচ তারকা রেটিং দিয়েছেন  কিরকাস রিভিউ বইটিকে "হাস্যকর থেকে মর্মস্পর্শী এরূপ বিস্তৃত একটি বিদ্রূপাত্মক গল্প" হিসেবে বর্ণনা করেছে।  ২০১২ সালে *স্কুল লাইব্রেরি জার্নাল* কর্তৃক প্রকাশিত সেরা ১০০টি শিশুতোষ উপন্যাসের তালিকায় এটি ৬৭ তম স্থানে ছিল। 

## তথ্যসূত্র

বিষয়শ্রেণী:১৯৯৮ সালের আমেরিকান উপন্যাস
বিষয়শ্রেণী:১৯৯৮ সালের শিশুদের বই
বিষয়শ্রেণী:আমেরিকান শিশু উপন্যাস
বিষয়শ্রেণী:শিশুদের ঐতিহাসিক উপন্যাস
বিষয়শ্রেণী:নিউবেরি অনার-বিজয়ী রচনাবলী
বিষয়শ্রেণী:ইলিনয় ভিত্তিক উপন্যাস
বিষয়শ্রেণী:১৯৯৮-এর মার্কিন উপন্যাস
বিষয়শ্রেণী:মার্কিন শিশুতোষ উপন্যাস
বিষয়শ্রেণী:শিশুতোষ ঐতিহাসিক উপন্যাস